
REFERAT DE APROBARE A PROIECTULUI DE HOTĂRÂRE 


[bookmark: _Hlk127786394][bookmark: _Hlk133311765]privind aprobarea dobândirii de către Municipiul Timişoara, a imobilului-teren înscris în
CF nr. 417588 Timișoara ce face obiectul renunţării la dreptul de proprietate de către Abboud Mohamed și trecerea  acestuia din domeniul privat al Municipiului Timișoara în domeniul public al Municipiului Timișoara

1. Descrierea situației inițiale 

Prin adresa nr. MTM2023-003400/08.03.2023, înregistrată la Primăria Municipiului Timişoara de către domnul Abboud Mohamed prin împuternicit Al Abboud Ana-Sorina, acesta ne înştiinţează că renunţă la dreptul de proprietate, asupra imobilului-teren situat în Timişoara, str. Câmpina nr. 26 înscris în CF nr. 417588 Timişoara, nr. cad. 417588 în suprafaţă de 730 mp.
Prin “Declaraţia”, de renunţare la dreptul de proprietate, autentificată sub nr. 200 din 21.02.2023, la Birou Individual Notarial ”SURU AMIR-SORIN”, de către Notar Public Suru Amir-Sorin, proprietarul tabular al imobilului-teren menţionat mai sus, reprezentat prin domnul Abboud Mohamed declară că renunţă la dreptul de proprietate asupra acestuia. Totodată declară că, imobilul-teren menționat mai sus nu este grevat de sarcini, cu excepția unui drept de servitute de trecere cu auto și pasul asupra parcelei din acest CF în favoarea parcelelor cu nr. top. 2103/2 din CF nr. 141391 și 2102/1/2/2 din CF 141275 și nr. top. 2102/1/2/3 din CF nr. 145551 și top 2102/1/2/1 din CF nr. 145550, conform Încheierii 23451/01.07.2005, unui drept de servitute de trecere și acces auto și pietonal asupra parcelei din acest CF, în favoarea imobilului cu nr. top. 2107/2/2 din CF 140683/A, conform Încheierii 54574/26.09.2006 și a unui drept de servitute de trecere pentru trecerea rețelelor de utilități . 
În conformitate cu prevederile art. 562, alin. 2 din Codul Civil, în CF nr. 417588 Timișoara a fost notată declaraţia de renunţare. 
În baza art.553, alin.2 din Codul Civil, “Imobilele cu privire la care s-a renunţat la dreptul de proprietate conform art.562 alin.2, intră în domeniul privat al comunei, oraşului sau municipiului, prin hotărârea consiliului local”.
2. Schimbări preconizate și rezultate așteptate 

Menționăm faptul că terenul înscris în CF nr. 417588 Timișoara (nr. CF vechi : 14336), nr. cad. nr. top. 2106, nu a făcut parte din documentații de urbanism PUZ/PUD, dar cu toate acestea, multiple documentații de urbanism au propus și au prevăzut dezvoltarea unui drum pe o suprafață care include și terenul în cauză, iar multiple dezmembrări și cedări de terenuri s-au propus pe baza realizării acestui drum. 
Astfel, pentru a completa parțial profilul drumului propus care se dezvoltă transversal de la str. Grigore Alexandrescu (inel IV de ciruculație) la str. Grigore T. Popa (Câmpina), considerăm oportună propunerea de cedare a terenului înscris în CF nr. 417588 – categoria drum în favoarea Primăriei Timișoara. 
Imobilul teren va intra în domeniul public al Municipiului Timișoara .
3. Concluzii

Având în vedere cele menţionate mai sus, în temeiul art.196, pct.a și art.139, pct.1 din OUG nr. 57 din 03.07.2019 - privind Codul administrativ, înaintăm spre dezbaterea și aprobarea Consiliului Local al Municipiului Timişoara proiectul de hotărâre privind aprobarea dobândirii de către Municipiul Timişoara, a imobilului-teren înscris în CF nr. 417588 Timișoara ce face obiectul renunţării la dreptul de proprietate de către Abboud Mohamed și trecerea  acestuia din domeniul privat al Municipiului Timișoara în domeniul public al Municipiului Timișoara.

